Oficialusis leidinys L 153 , 08/06/2001 p. 0004 - 0005



Tarybos reglamentas (EB) Nr. 1116/2001 2001 m. birželio 5 d. iš dalies keičiantis Reglamentą (EEB) Nr. 3677/90, nustatantį priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) Reglamentas (EEB) Nr. 3677/90 [1] nustato priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai. (2) Dabartiniu metu sazafro aliejui Bendrijoje taikomos priemonės aiškinamos skirtingai, kadangi jis laikomas mišiniu, kurio sudėtyje yra safrolo, kurį dėl to vienos valstybės narės kontroliuoja, o kitos valstybės narės sazafro aliejų laiko natūraliu produktu, kurio kontroliuoti nebūtina. Į oficialų sąrašą įtrauktų medžiagų apibrėžimą papildžius nuoroda apie natūralius produktus, šis prieštaravimas būtų panaikintas ir dėl to sazafro aliejui būtų galima taikyti kontrolės priemones. Apibrėžimas turėtų būti taikomas tik tiems natūraliems produktams, iš kurių galima lengvai ekstrahuoti į oficialų sąrašą įtrauktas medžiagas. (3) Bendradarbiavimo tvarkos nustatymas yra numatytas Europos Sąjungos kovos su narkotikais veiksmų plane, kurį 2000 m. birželio 19 ir 20 d. Santa Maria de Feiroje patvirtino Europos Vadovų Taryba. Siekiant sustiprinti valstybių narių institucijų ir chemijos pramonės bendradarbiavimą, ypač dėl medžiagų, kurios, nors joms netaikomos taisyklės dėl prekursorių, gali būti naudojamos neteisėtai sintetinių narkotikų gamybai, Komisija turėtų būti įpareigota parengti šiai pramonei padėti skirtas gaires. (4) Priemonės, būtinos Reglamentui (EEB) Nr. 3677/90 įgyvendinti, turėtų būti priimtos laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką [2]. (5) Reikėtų atitinkamai iš dalies pakeisti Reglamentą (EEB) Nr. 3677/90, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3677/90 iš dalies keičiamas taip: 1. 1 straipsnio 2 dalies a punktas pakeičiamas taip: "a) "į oficialų sąrašą įtraukta medžiaga"; — tai bet kokia priede nurodyta medžiaga, įskaitant tokių medžiagų turinčius mišinius ir natūralius produktus. Tokioms medžiagomis nepriskiriami vaistai, farmaciniai preparatai, mišiniai, natūralūs produktai arba kiti preparatai, kuriuose yra į oficialų sąrašą įtrauktų medžiagų, ir kurie yra sudaryti taip, kad tokios medžiagos yra sunkiai panaudojamos ar išgaunamos greitai taikomomis ar ekonomiškai perspektyviomis priemonėmis"; 2. Įterpiamas šis straipsnis: "3a straipsnis Gairės 1. Siekiant palengvinti valstybių narių institucijų ir chemijos pramonės bendradarbiavimą, pirmiausia į oficialų sąrašą neįtrauktų medžiagų, kurios paprastai naudojamos neteisėtai narkotinių ir psichotropinių medžiagų gamybai, srityje Komisija, laikydamasi 10 straipsnio 2 dalyje numatytos tvarkos, parengia ir atnaujina chemijos pramonei padėti skirtas gaires. 2. Gairėse visų pirma pateikiama: a) informacija, kaip nustatyti ir pranešti apie įtarimą keliančius sandorius; b) reguliariai atnaujinamas į oficialų sąrašą neįtrauktų medžiagų, kurios paprastai naudojamos neteisėtai narkotinių ir psichotropinių medžiagų gamybai, sąrašas, kad ši pramonė prekybą tomis medžiagomis galėtų stebėti savanoriškai; c) kita informacija, kurią galima laikyti naudinga. 3. Valstybės narės užtikrina, kad gairės ir 2 dalies b punkte nurodytas sąrašas būtų reguliariai platinami kompetentingoms institucijoms priimtinu būdu siekiant gairėse numatytų tikslų". 3. Įterpiamas šis straipsnis: "9a straipsnis Priemonės, būtinos šiam reglamentui įgyvendinti ir susijusios su toliau minimais klausimais, priimamos 10 straipsnio 2 dalyje nurodyta valdymo tvarka: a) pagal 2a straipsnio 2 dalies antrąją pastraipą nustatant į oficialų sąrašą įtrauktų medžiagų, išvardytų 3 kategorijoje, kiekius ir mišinius, kurių sudėtyje yra į oficialų sąrašą įtrauktų medžiagų, išvardytų 3 kategorijoje; b) pagal 5 straipsnio 2 dalį nustatant šalis ir medžiagas; c) tvirtinant eksporto leidimo reikalavimus pagal 5a straipsnio 1 dalies b punktą, kai nėra susitarimo su atitinkama trečiąja šalimi; d) tvirtinant 4 straipsnyje nurodytą eksporto leidimo formos pavyzdį, taip pat išsamias jo naudojimo taisykles ir 5 bei 5a straipsniuose nurodytos neterminuotų atskirų leidimų sistemos taikymo išsamias taisykles; e) keičiant šio reglamento priedą, jei iš dalies keičiamos Jungtinių Tautų konvencijos priedo lentelės." 4. 10 straipsnis pakeičiamas taip: "10 straipsnis 1. Komisijai padeda komitetas. 2. Darant nuorodą į šią dalį, taikomi Sprendimo 1999/468/EB 4 ir 7 straipsniai Sprendimo 1999/468/EB 4 straipsnio 3 dalyje nurodytas laikotarpis — trys mėnesiai. 3. Komitetas patvirtina darbo tvarkos taisykles." 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2001 m. birželio 5 d. Tarybos vardu Pirmininkas L. Engqvist [1] OL L 357, 1990 12 20, p. 1; Reglamentas su paskutiniais pakeitimais, padarytais Komisijos reglamentu (EEB) Nr. 3769/92 (OL L 383, 1992 12 29, p. 17). [2] OL L 184, 1999 7 17, p. 23. --------------------------------------------------